《筑长堤》
宋代·田昼

筑长堤，白头荷杵随者妻。
背肋供销偻筋力微，以手置胸路旁啼。
老夫七十妪与齐，五尺就门生两儿。
夜来春雨深一犁，破晓径去耕南陂。
南邻里正豪且强，白纸大写出来呼追。
科头跣足不得稽，要与官长修长堤。
官长亦大贤，能得使者意。
正堤驾轺轩，不复问余事。
终当升诸朝。自足富妻子。
何惜桑榆年，一为官长死。

作者简介：阳翟人，字承君。田况从子。以任为校书郎。知西河县，有善政。与邹浩以气节相激励。徽宗建中靖国初，入为大宗正丞。曾布数罗致之，不为屈。请知淮阳军，岁大疫，日挟医问病疗人，遇疾卒。